
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A NR. 85
                                                       din 28 noiembrie 2016
              privind aprobarea Planului de ocupare a funcţiilor publice din cadrul aparatului
                               de specialitate al Primarului municipiului Sighișoara pentru anul 2017


Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 19.733/VI/1/11.08.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;      

Având în vedere structura organizatorică a instituţiei aprobată prin H.C.L. nr. 123 din 30.07.2015 privind aprobarea Organigramei și a Statului de funcții al Municipiului Sighișoara, cu modificările și completările ulterioare;   

În conformitate cu prevederile Ordinului nr. 7.660/2006 privind aprobarea Instrucţiunilor pentru elaborarea Planului de ocupare a funcţiilor publice;

Având în vedere prevederile art. 23 din Legea nr. 188/1999 privind Statutul funcţionarilor publici, republicată, cu modificările şi completările ulterioare;

Având în vedere Raportul de specialitate cu nr. 19.734/VI/1/11.08.2016, întocmit de Compartimentul Resurse umane, prin care se propune şi se justifică aprobarea Planului de ocupare a funcţiilor publice din cadrul aparatului de specialitate al Primarului municipiului Sighișoara pentru anul 2017, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

Având în vedere prevederile art. 36 alin. (2) litera a), alin. (9), art. 45 alin. (1) şi ale art. 115 alin. (1) litera b) din Legea nr. 215/2001 privind administraţia publică locală, republicată, cu modificările şi completările ulterioare,         

H O T Ă R Ă Ş T E:

Art. 1. Se aprobă Planul de ocupare a funcţiilor publice din cadrul aparatului de specialitate al Primarului municipiului Sighișoara pentru anul 2017, conform Anexei nr. 1, care face parte integrantă din  prezenta hotărâre.

Art. 2. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara și Compartimentul Resurse umane din cadrul Municipiului Sighișoara.

Art. 3. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

        Grabcev Adrian                    
                                                                                              Contrasemnează/Avizat pentru legalitate

                   SECRETAR,



                     Bizo Anca
  (Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Compartimentul Resurse Umane;

  1 ex. Biroul Buget, Contabilitate, Salarizare - Direcţia Economică.

  9 ex. 

